Publication: Magyar Közlöny
Issue: MK-2010-181 (Year: 2010, Number: 181)
Era: contemporary
Section: 2010. évi CXXIX. törvény
Paragraph Index: 299

b) Magyarországon: (i) a forrásnál levont adók tekintetében a felmondásról szóló értesítés adásának évét közvetlenül követõ naptári év január 1-jén vagy azt követõen keletkezett jövedelmekre; (ii) az egyéb jövedelemadók tekintetében a felmondásról szóló értesítés adásának évét közvetlenül követõ naptári év január 1-jén vagy azt követõen kezdõdõ bármely adóévre kivethetõ adókra. ENNEK HITELÉÜL az arra kellõ meghatalmazással rendelkezõ alulírottak ezt az Egyezményt aláírták. KÉSZÜLT két példányban Budapesten, 2010. május hó 12. napján angol nyelven. a Magyar Köztársaság Kormánya Hongkongnak, nevében a Kínai Népköztársaság Különleges Közigazgatási Területének nevében (aláírások) JEGYZÕKÖNYV A MAGYAR KÖZTÁRSASÁG KORMÁNYA ÉS HONGKONGNAK, A KÍNAI NÉPKÖZTÁRSASÁG KÜLÖNLEGES KÖZIGAZGATÁSI TERÜLETÉNEK KORMÁNYA KÖZÖTT A KETTÕS ADÓZTATÁS ELKERÜLÉSÉRÕL ÉS AZ ADÓZTATÁS KIJÁTSZÁSÁNAK MEGAKADÁLYOZÁSÁRÓL A JÖVEDELEMADÓK TERÜLETÉN BUDAPESTEN, 2010. MÁJUS 12-ÉN ALÁÍRT EGYEZMÉNYHEZ A Magyar Köztársaság Kormánya és Hongkongnak, a Kínai Népköztársaság Különleges Közigazgatási Területének Kormánya Budapesten, 2010. május 12-én aláírt, a jövedelemadók területén a kettõs adóztatás elkerülésérõl és az adóztatás kijátszásának megakadályozásáról szóló Egyezményben foglaltakon túlmenõen az alábbi rendelkezésekben állapodtak meg, amelyek az említett Egyezmény szerves részét képezik:

Source: https://magyarkozlony.hu/hivatalos-lapok/4774126550d98855ec8bc2b0930e2d509c87cd18/dokumentumok/c4b3f5ffbe35f9a00c8df653ca85fec4299fad4e/letoltes